钦定古今图书集成/明伦汇编/氏族典/第407卷 > 《廖用贤尚友录》 > 许允
## 钦定古今图书集成/明伦汇编/氏族典/第407卷 > 《廖用贤尚友录》 > 许允

按《魏略》，“允字士宗。父据，仕历典农校尉、郡守。允少与
同郡崔赞俱发名于冀州，召入军。明帝时为尚书选
曹郎，出为郡守，稍迁为侍中、尚书中领军。会镇北将
军刘静卒，朝廷以允代静。有司奏允前擅以厨钱谷
乞诸俳及其官属，遂收送廷尉，徙边。允以嘉平六年
秋徙，其年冬死。”〈按魏志夏侯尚传允高阳人〉